[{"text_idx": "#000001", "text": "Iragan asteazkenean aurkeztu zuten Hernaniko Orona-Ideoren egoitzan Binakako 50. Erremonte Txapelketa. Aurtengo edizioa bi arrazoirengatik berezia izango dela nabarmendu du txapelketaren antolatzailea den Oriamendi enpresak. Batetik, bizi dugun mundu mailako osasun krisiak erremontea ere baldintzatu duelako, beste edozein ekitaldi bezala. Bestetik, aurten txapelketak 50. edizioa ospatzen duela da, beraz, urrezko ezteiak betetzen ditu."}, {"text_idx": "#000002", "text": "Txapelketa Hernaniko Galarreta pilotalekuan jokatuko da eta larunbatean, azaroaren 21ean, hasiko da. Finalaurrekoak abenduaren 26an izango dira eta finala urtarrilaren 2an."}, {"text_idx": "#000003", "text": "Bost bikotek osatzen dute txapelketa eta multzo bakarrean arituko dira, non denek denen aurka neurtuko dituzten indarrak. Urriza-Labaka, Ansa II-Aizpuru III, Juanenea-Larran\u0303aga, Goikoetxea V-Endika eta Segurola-Barrenetxea IV dira bost bikoteak. Segurolak eta Labakak euren postua lortu zuten atariko batean, non Etxarri eta Zalduarekin bi partida jokatu zituzten bikoteak nahastuz."}, {"text_idx": "#000005", "text": "Lehen faseko azken bikotea txapelketatik kanpo geldituko da eta, hortaz, lau bikote sailkatuko dira hurrengo faserako. Ligaxkako lehen bikoteak laugarren bikotearen aurka jokatuko du, eta beste neurketan bigarrenak hirugarrenaren kontra. Finalaurrekoetako bi bikote irabazleek jokatuko dute txapelketaren finala, 2021eko urtarrilaren 2an."}, {"text_idx": "#000012", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]